సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
నంది అవార్డు.. నాకెందుకు రాలేదు?
ఏపీ ప్రభుత్వం నంది అవార్డులను ప్రకటించడం తేనె తుట్టెను కదిపినట్టు అయ్యింది.
TNN | Updated:
Nov 16, 2017, 07:58AM IST
ఏపీ ప్రభుత్వం నంది అవార్డులను ప్రకటించడం తేనె తుట్టెను కదిపినట్టు అయ్యింది. ఒకేసారి మూడేళ్లకు సంబంధించిన అవార్డులను ప్రకటించారు.. ఈ అవార్డుల జాబితాలో పేర్లు లేని సినిమా వాళ్లు ఇప్పుడు తీవ్ర అసహనం వ్యక్తం చేస్తున్నారు. అటు మెగాఫ్యామిలీ వైపు నుంచి, ఇటు దర్శకుడు గుణశేఖర్ నుంచి నంది అవార్డుల ప్రకటన తీరుపై అసహనం వ్యక్తం అయ్యింది. మరోవైపు ప్రముఖ కమేడియన్ పృథ్వీ కూడా అసహన గళం విప్పారు.
నంది అవార్డుల జాబితా అంత గొప్పగా ఏమీ లేదని.. పృథ్వీ అన్నాడు. ఎంపిక కమిటీలో గిరిబాబు వంటి సీనియర్ ఉన్న ఎందుకిలా జరిగిందో అర్థం కాలేదని ఈ నటుడు అభిప్రాయపడ్డాడు. &lsquo;లౌక్యం&rsquo; సినిమాకు గానూ తనకు ఉత్తమ కమేడియన్ అవార్డు వస్తుందని అనుకున్నాను అని, అయితే అది జరగలేదని పృథ్వీ అన్నాడు.
&lsquo;నీకు అవార్డు అందుకునే స్థాయి ఇంకా రాలేదురా.. అని కమిటీ వాళ్లు అనుకున్నారేమో...&rsquo; అని ఈ నటుడు వ్యాఖ్యానించడం విశేషం. అవార్డుల ప్రకటనకు ఇలా గ్యాప్ ఉండకూడదు అని.. ఏ సంవత్సరానికి ఆ సంవత్సరం అవార్డులను ప్రకటిస్తే... సత్తా ఏమిటో తెలుస్తుందని ఆయన అభిప్రాయపడ్డాడు. కొని తెచ్చుకున్న అవార్డులు బయటకు వెళ్లినప్పుడు వెక్కిరిస్తాయని సీనియర్ నటుడు కోట శ్రీనివాసరావు ఓ సందర్భంలో అన్నారని పృథ్వీ గుర్తు చేశారు.
ఈ విధంగా ఈ కమేడియన్ కూడా నంది అవార్డుల ప్రకటన తీరుపై అసహనాన్ని వ్యక్తం చేసినవారి జాబితాలోకి చేరారు.